Á mə̄lú móé, ńdɔ Nabúkodonosôr, ǹkúkúmá yā Babilón, á ngābɛ́d á bītá, Yoyakim á ngāyə́bə edzóē dzíé á táŋ mim̀bú mílɛ́; á mvús ńdɔ a ngángan ai nyémēn. 2Ńdɔ Ǹtondôbə a ngálóm nyé miǹsámbá mí Kaldéan ai miǹsámbá mí Araméan, ai miǹsámbá mí Moabít, ai miǹsámbá mí Amonít, a lómó myā nâ mí lúman ai Yúda nə́ bə́ dzâ nyé anə́ ḿból ébūg Ńtondôbə é ngákwí ânyu bitúgā bíé bəprofɛ́d. 3Dzǎm tē lə́ ngábɔ̄ Yúda hə ású ólún Ńtondôbə yǎ ā yii nâ a vaa nyé á mís móé ású míńsə́m mí Manasé, ai é mam mə́sə a ngábɔ, 4ai amú məkǐ mīḿvɔmvɔ̄í mí bod a ngásoe á sí amú á ngādzáli Yerúzalɛm ai məkǐ míḿvɔ̄mvɔ̄í mí bod, ńdɔ Ǹtondôbə a ngábɛn nyé dzu. 5Məbugǎ yā enyiŋ Yoyakim, ai é mam mə́sə a ngábɔ, bísə̄ bí sə́ ńtilán á kálada Miǹláŋ Míńkúkúmá yā Yúda a ? 6Ńdɔ Yoyakim a ngákə wɔi ai běsīá, ńdɔ Yoyakîn mɔ́n wōē a ngánɔŋ edzóe á məyian móé. 7Ńdɔ ǹkúkúmá yā Égîptɛn a ndzí kig fə bǎd kwí á ńnam wóé amú ńkūkúmá yā Babilón á ngāman nɔŋ é dzóm ésə̄ é wôge ai ǹkúkúmá yā Égîptɛn a kódógo ôtotóŋ yā Égîptɛn a kələ kwí óswē Efrǎta. Yoyakîn, ǹkúkúmá yā Yúda.